Predkladacia správa

Ministerstvo spravodlivosti Slovenskej republiky na základe § 85 ods. 3 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) predkladá do medzirezortného pripomienkového konania návrh výnosu Ministerstva spravodlivosti Slovenskej republiky,  ktorým sa mení a dopĺňa výnos Ministerstva spravodlivosti  Slovenskej republiky zo 17. decembra 2004           č. 16975/2004-53, ktorým sa vydáva Kancelársky poriadok pre notárov.

Návrh výnosu upravuje podrobnosti o činnosti notára pri realizácii zákonom zvereného oprávnenia vydávať osvedčené výstupy z informačných systémov verejnej správy. Návrh výnosu ďalej opravuje existujúce nepresnosti v novelizovanej právnej úprave (vnútorné odkazy). 

Návrh výnosu je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade aj s právom Európskych spoločenstiev a Európskej únie, ako aj so splnomocňovacím ustanovením príslušného zákona, na vykonanie ktorého sa táto tento výnos vydáva. 

Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.